Държавен вестник, бр. 77, 2012 г., стр. 33

БРОЙ  77	
Д Ъ Р Ж А В Е Н  В Е С Т Н И К 	
СТР.  33  
грижи с настаняване), в общността (хосписи 
за терминално болни, в домашни условия, в 
социални заведения за стари хора и домове за 
хора с увреждания).
Професионалните дейности, които здравният 
асистент извършва, нормативно са регламенти­
рани в Наредба № 1 на Министерството на здра­
веопазването от 2011 г. (ДВ, бр. 15 от 2011 г.) за 
професионалните дейности, които медицинските 
сестри, акушерките, асоциираните медицински 
специалисти и здравните асистенти могат да 
извършват по назначение или самостоятелно.
В своята работа здравният асистент спазва пра­
вилата за добра практика и следва назначенията 
на медицинския специалист за удовлетворяването 
на универсалните (базовите) потребности, които 
са общи за всички и необходими за поддържане 
живота и здравето на хората. Грижата за паци­
ента трябва да бъде насочена преди всичко към 
осигуряване на добро физическо и социално-
психологическо състояние.
Под ръководството на лекар, медицинска 
сестра, акушерка и/или фелдшер здравният 
асистент извършва дейности, които подпомагат 
пациента при удовлетворяване на основните му 
жизнени потребности – хранене, хигиена, движе­
ние, дишане, отделяне, сън, почивка, обучение, 
забавление и психосоциален комфорт. 
При извършване на дейности, подпомагащи 
храненето и приемането на течности, в зависи­
мост от състоянието и заболяването на пациента 
здравният асистент:
 – подготвя храната в подходяща консистенция 
(разрежда, раздробява, пасира и др.);
 – поставя пациента в подходяща поза;
 – подготвя течности според предписанията.
Здравният асистент подпомага пациента при 
приема на медикаменти през устата, като следи за:
 – дозировката и навременния им прием (по 
предписанието на лекаря);
 – правилното им съхранение; 
 – проявата на нежелани реакции.
Здравният асистент оказва помощ на пациента 
при обличане и събличане, при поддържане на 
тялото чисто – извършва комплекс от меро­
приятия за поддържане на личната хигиена и 
комфорт на пациента.
При дейности, свързани с подпомагане дви­
жението на пациента, здравният асистент го 
поддържа, придържа и поставя в подходящо 
положение, подпомага самостоятелното му 
придвижване или с помощни средства, обучава 
го в техники за движение, наблюдава пациент 
с гипсова и друга обездвижваща превръзка за 
произтичащи усложнения.
Дейностите, които здравният асистент из­
вършва за подпомагане дишането на пациента, 
са: наблюдение и информиране на медицинския 
специалист за състояния на кислороден дефицит 
(задух, кашлица, кръвохрачене, болка в гръдната 
област). В зависимост от симптомите и указанията 
на медицинския специалист здравният асистент 
променя положението на пациента (повдигане 
горната част на тялото), поставя кислородна 
маска с цел подпомагане на дишането. Извършва 
профилактика на застойните дихателни инфекции 
чрез дихателна гимнастика и инхалация.
Здравният асистент наблюдава състоянието 
на отделителните функции на организма – въз­
можностите на пациента самостоятелно да се 
справя и регулира отделянето, вида, количеството 
и честотата на екскрециите и секрециите.
Част от отговорностите на здравния асистент 
е свързана с осигуряване на оптимални условия 
за сън и почивка при спазване на биологичния 
режим (извършване на тоалет преди сън, подхо­
дящо положение на тялото за сън, поддържане на 
спалното бельо изпънато, осигуряване на свеж 
въздух, комфортна температура и спокойна среда).
Здравният асистент осигурява на пациента 
развлечения според състоянието и желанието 
му (четене на книги, разходки, дневни занима­
ния, игри, подпомагане на комуникацията чрез 
интернет връзка и др.).
В случай на необходимост здравният асистент 
съдейства на специалиста по здравни грижи при 
измерване на телесната температура, овладяване 
на хипо- или хипертермия, провеждане на общо­
укрепващи и закалителни процедури за пациента.
При рискови ситуации здравният асистент 
предприема действия, с които да стабилизира и 
облекчи състоянието на пациента, без да прилага 
специални мерки, които могат да се извършват 
само от медицински специалисти.
Той извършва действия, съобразени с пра­
вилата и нормите за хигиена, дезинфекция и 
стерилизация на болничната среда и в бита, 
отчитайки измененията и влиянието на околната 
среда върху човека.
Професионалните дейности, които здравният 
асистент може да извършва в стерилизационните 
отделения, са:
 – подготовка на хирургичен и друг материал 
за стерилизация при спазване на утвърдените 
правила за работа, за химичен и микробиологичен 
контрол на стерилизационния процес;
 – транспортиране и подреждане за съхранение 
на стерилизираните материали в определените 
за това места.
При изпълнението на ежедневните си про­
фесионални задължения здравният асистент е 
отговорен за:
 – сигурността и качеството на извършените 
дейности, спазването и точното изпълнение на 
назначенията на лекаря, медицинската сестра, 
акушерката и/или фелдшера;
 – спазването на правилата за добра практика 
по обгрижването на пациента;
 – спазването на правилника за вътрешния 
трудов ред на лечебното заведение, в което работи;
 – дейностите с комплексен характер, из­
вършвани при изменящи се условия, както и 
поемането на организационни отговорности за 
работата на други лица;